54 Službeni list Europske unije 03/Sv. 21 32003R1795 14.10.2003. SLUŽBENI LIST EUROPSKE UNIJE L 262/13 UREDBA KOMISIJE (EZ) br. 1795/2003 od 13. listopada 2003. o izmjeni Priloga VI. Uredbi Vijeća (EZ) br. 1493/1999 u pogledu kvalitetnih vina proizvedenih u određenim regijama KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1493/1999 od 17. svibnja 1999. o zajedničkoj organizaciji tržišta vina ('), kako je zadnje izmijenjena Uredbom (EZ) br. 806/2003 (?), a posebno njezin članak 58., budući da: (1) Prilog VI.D.1. Uredbi (EZ) br. 1493/1999 određuje da se kvalitetna vina psr mogu proizvoditi samo od grožđa vinskih sorti koje se nalaze na popisu države članice proizvodnje i koja su ubrana u određenoj regiji. Međutim, točka D.2. tog priloga predviđa da država članica  proizvodnje u  slučaju tradicionalne  prakse uređene posebnim odredbama te države članice može dopustiti, najkasnije do 31. kolovoza 2003., pod odre- đenim uvjetima, s izričitim odobrenjem te podložno odgovarajućim kontrolama, da se kvalitetno pjenušavo vino psr dobije tako da se osnovnom proizvodu od kojeg je vino dobiveno doda jedan ili više proizvoda iz sektora vina koji nisu podrijetlom iz određene regije čiji naziv to vino nosi. Italija je primijenila takvo odstupanje za pripremu kvali- tetnih pjenušavih vina psr ,Conegliano-Valdobbiadene" i ,Montello e Colli Asolani". Budući da to odstupanje prestaje važiti 31. kolovoza 2003., a proizvođači vina su opravdali potrebu za daljnjim produljenjem tog izuzeća kako bi učinili potrebne strukturne prilagodbe tradicionalne metode proizvodnje tih vina, to odstupanje treba produljiti do 31. kolovoza 2005. Uredbu (EZ) br. 1493/1999 trebalo bi stoga na odgova- rajući način izmijeniti. Mjere predviđene ovom Uredbom u skladu su s mišlje- njem Upravljačkog odbora za vino, DONIJELA JE OVU UREDBU: Članak 1. Prvi podstavak Priloga VI.D.2 Uredbi (EZ) br. 1493/1999 zamje- njuje se sljedećim: ,Iznimno od stavka 1. točke (a), država članica proizvodnje u slučaju tradicionalne prakse uređene posebnim odred- bama te države članice može dozvoliti, najkasnije do 31. kolovoza 2005., pod određenim uvjetima, s izričitim odobrenjem te podložno odgovarajućim kontrolama, da se kvalitetno pjenušavo vino psr dobije tako da se osnovnom proizvodu od kojeg je vino dobiveno doda jedan ili više proizvoda iz sektora vina koji nisu podrijetlom iz određene regije čiji naziv to vino nosi, pod uvjetom da:" Članak 2. Ova Uredba stupa na snagu na dan njezine objave u Službenom listu Europske unije. Primjenjuje se od 1. rujna 2003. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 13. listopada 2003. () SL L 179, 14.7.1999., str. 1. (:) SL L 122, 16.5.2003., str. 1. Za Komisiju Franz FISCHLER Član Komisije